กรมฝนหลวงและการบินเกษตร พร้อมปฏิบัติการเพื่อช่วยเหลือพื้นที่เขตลุ่มน้ำเจ้าพระยาต่อเนื่อง
นายสุรสีห์ กิตติมณฑล อธิบดีกรมฝนหลวงและการบินเกษตร เปิดเผยว่า กรมฝนหลวงฯ ร่วมกับกองทัพอากาศและกองทัพบก จัดตั้ง 13 หน่วยปฏิบัติการฝนหลวงกระจายตัวอยู่ทั่วภูมิภาค เพื่อให้การปฏิบัติการฝนหลวง เกิดประสิทธิภาพครอบคลุมทั่วทุกพื้นที่ของประเทศ ถึงแม้ประเทศไทยจะเข้าสู่ช่วงฤดูฝนแล้ว แต่หลายพื้นที่ยังคงประสบปัญหาภาวะฝนทิ้งช่วงและปัญหาการขาดแคลนน้ำ จึงประสานการไฟฟ้าฝ่ายผลิตแห่งประเทศไทยในเรื่องการบริหารจัดการน้ำจากเขื่อนภูมิพล เพื่อช่วยเหลือเพิ่มปริมาณน้ำในพื้นที่ประสบปัญหา ขณะเดียวกันยังคงติดตามสถานการณ์อย่างต่อเนื่อง และพร้อมวางแผนปฏิบัติการฝนหลวงอย่างเต็มกำลัง เพื่อช่วยเหลือพื้นที่ในเขตลุ่มน้ำเจ้าพระยาและในพื้นที่อื่นๆ โดยเฉพาะในพื้นที่ภาคตะวันออกเฉียงเหนือ ซึ่งเป็นพื้นที่เกษตรอาศัยน้ำฝนแหล่งใหญ่ที่สุดของประเทศไทย โดยวันนี้ (9 มิ.ย.64)มี 3 หน่วยปฏิบัติการฝนหลวง ทั้งหน่วยปฏิบัติการฯ จังหวัดเชียงใหม่ ตาก และจังหวัดสงขลา เพื่อช่วยเหลือพื้นที่การเกษตร รวมทั้งพื้นที่ลุ่มรับน้ำเขื่อนกิ่วคอหมา พื้นที่ลุ่มรับน้ำเขื่อนภูมิพลและเขื่อนแม่มอก